Pikey Peak, un trek diferent – Trek a Nepal – Plan Himalaya
El Pikey Peak és un trek especial al sud del Solu Khumbu, amb panoràmiques increïbles sobre l’Everest i l’Himàlaia, amb una població que no només viu per als excursionistes que fan trek, vells monestirs budistes amb molta història i allotjament en rústics lodges i cases particulars. Per aquells que busquen alguna cosa diferent.
Trek de 11 dies
Durada total de 14 dies a Nepal
Altitud màxima 4065m
Nit a altitud més elevada a 3640m
Trasllat en autobús (vehicle privat en opció)
Lluny de les rutes cada cop més massificades, fer aquest trek del baix Khumbu ofereix l’oportunitat de recórrer les muntanyes dominades per poblacions Chetris i Sherpes i alhora poder observar una de les panoràmiques més completes de l’Himàlaia, des del Dhaulagiri a l’oest al Kanchenjunga a l’est i, com no, la piràmide de l’Everest com a punt culminant.
El recorregut no ofereix els confortables lodges dels seus veïns del nord, sent els allotjaments més bàsics, amb poca possibilitat d’endollar els nostres múltiples aparells i amb una oferta gastronòmica més restringida. Però aquest mateix motiu li atorga autenticitat, estarem més a prop de la seva gent en unes valls, on els diners que els excursionistes puguin deixar aquí no és l’únic que compta, i fins i tot dormirem un parell de nits en cases particulars. Sense oblidar-nos dels seus monestirs, començant pel Thupten Chholing, punt central d’extrema importància per a un nodrit grup de monjos i monges budistes i refugiats del Tibet.
Així, el trek del Pikey Peak es converteix en un dels treks que ofereix una aproximació molt més rica i més cultural en tot el Nepal i que sorprèn a tots els viatgers que l’han emprès.
Pujada al “West Peak” (3035m) 2h, Trek a Bhandar (2190m) 1.30h
Trek a Pikey Peak Base Camp (3640m) 4.30h. Pujada al Pikey Peak (4065m) 2h
Trek a Jumbesi (2700m) 1.30h, excursió al Monestir de Thuptenchholing 2h
Tornada a Kathmandu 10h
Tots els transfers en vehicle privat AC a Kathmandu
Bus de Kathmandu a Jiri i de Shivalaya a Kathmandu (vehicle privat en opció)
Entrada al Parc Nacional de Gaurishankar
Suplement viatge en Jeep de Kathmandu al trek i tornada
← Mustang, el Reino de Lo. Trek a Nepal
Ens segueixes? / ¿Nos sigues? →